Paulinho da Costa

Paulinho da Costa () er ein brasiliansk perkusjonist frå Rio de Janeiro, rekna som ein av dei mest innspelte musikarane i moderne tid.

Costa byrja karrieren sin som sambamusikar i Brasil, før han flytta til USA tidleg i 1970-åra for å arbeide med den brasilianske bandleiaren Sérgio Mendes. Han arbeide sidan med mange amerikanske pop-, rock- og jazzmusikarar og har delteke på over tusen album, og jazzmagasinet Down Beat rekna han som «ein av dei mest talentfulle perkusjonistane gjennom tidene». Han var ein av musikarane på Michael Jackson-albumet Thriller, Madonna sitt True Blue, Celine Dion sitt Let's Talk About Love, hitsinglar frå filmar som Saturday Night Fever, Dirty Dancing og Purple Rain blant fleire. Han har òg turnert med Diana Krall. Han har på plate spelt over 200 forskjellige instrument og har arbeidd innan mange forskjellige sjangrar, som brasiliansk, blues, kristen, country, disco, gospel, hiphop, jazz, latinamerikansk, pop, rhythm and blues, rock, soul og verdsmusikk. Han har spelt inn tre soloalbum for Pablo Records, Agora, Happy People og Sunrise, i tillegg til Breakdown på A&M Records.

Samarbeid
All Music Guide to Jazz: The Definitive Guide to Jazz Music skildrar da Costa som ein av dei mest etterspurte studiomusikarane i Los Angeles-området sidan 1970-åra og han har arbeidd med meir enn 900 artistar og band på over 200 forskjellige instrument. Han har spelt på Dizzy Gillespie-album som Free Ride, Dizzy's Party og Bahiana. Han har spelt på Earth, Wind and Fire-albuma All 'N All, I Am, Faces, Raise!, Powerlight, Millennium og In the Name of Love. Produsenten Quincy Jones valde da Costa for mange av prosjekta sine, inkludert filmen The Wiz, og Jones-albuma The Dude, Basie & Beyond, Back on the Block, Q's Jook Joint og From Q with Love. Da Costa spelte fast på albuma Jones produserte, som The Brothers Johnson sitt Light Up The Night, George Benson sitt Give me the Night, Donna Summer sitt Donna Summer, Barbra Streisand sitt Till I Loved You og USA for Africa sitt We Are the World. Michael Jackson nytta da Costa for Off the Wall, Thriller, Bad, Dangerous, HIStory: Past, Present and Future, Book I og Invincible.

I tillegg har da Costa mellom anna spelt for følgjande: 

Bee Gees
George Benson 
Andrea Bocelli
Chris Botti
Ray Charles
Madonna
Eric Clapton
Miles Davis
Bob Dylan
The Emotions
Ella Fitzgerald
Aretha Franklin
Herbie Hancock
Whitney Houston
Julio Iglesias
Al Jarreau
Elton John
Johnny Mathis
B.B. King
Diana Krall
Chaka Khan
Amy Grant
Level 42
Babyface
Bette Midler
Joni Mitchell
The Pointer Sisters
Bonnie Raitt
Lionel Richie
Minnie Riperton
Lee Ritenour
Kenny Rogers
Rod Stewart 
Donna Summer
Luther Vandross
Sarah Vaughan
Stevie Wonder
Bill Withers
Barry White
Hugh Masekela
Red Hot Chili Peppers

Instrument
I følgje nettsida hans er da Costa kjend for å spele congatrommer, bongo, timbales, pandeiro, surdo, repenique, repique, cajón, claves, maracas, berimbau, atabaque, cuíca, reco-reco, tamborim, ganzá, chimes, treperkusjon, kubjøller, agogobjøller, triangel, caixa, caxixi, tarol, skarptromme, chocalho, basstromme, shekere, djembe, zabumba, kubbetromme, fløyte,
sambafløyte, guiro, regnstav, tamburin, cabasa, afuché cabasa, cricket, flexatone, clad-bjøller, cymbal,
chimes, bjølletre, fingercymbal, timba, tantan, tambora, batatromme, snakkande tromme, treblokk, kokiriko, vibraslap, jawbone, tempelblokk, kastanjettar, skei, udu, doum doum, bougarabou, kora, shaker, tønnetromme, okanga, gong, vibra-tone, pauke og slapstick. Han har òg spelt vanlege trommer, klaprar, dumbek, reco-reco, kanebjølle, afrikansk shaker og zurna.

Soloalbum
 Agora  (Pablo, 1977)
 Tudo Bem! (Pablo, 1978)
 Happy People (Pablo, 1979)
 Paulinho da Costa (Globo, 1984)
 Sunrise (Pablo, 1984)
 Breakdown (A&M, 1991)

Filmar 
Da Costa har medverka til følgjande filmmusikk. Han er òg med i filmen Purpurfargen som afrikansk musikar.

Kjelder

Denne artikkelen bygger på «Paulinho Da Costa» frå ,  den 4. juni 2018.

Bakgrunnsstoff

Drummerworld.com: Paulinho da Costa 
Album Credits.com: Paulinho da Costa 

Brasilianske trommeslagarar
Brasilianske perkusjonistar
Brasilianske jazzperkusjonistar
Brazilian studiomusikarar
Latinjazz-perkusjonistar
Musikarar frå Rio de Janeiro
Brasiliansk-amerikanarar
Musikarar frå Los Angeles